**Прадмет:** Чалавек і свет

**Клас:** 4

**Настаўнік:** Івашка Алена Збігнеўна

**Тэма:** "Яраслаў Мудры — сын Рагнеды"

**Мэта**: паказаць , якую ролю ў гісторыі адыграў вялікі кіеўскі князь Яраслаў – сын Рагнеды і Уладзіміра

 **Задачы:**

* пазнаёміць з найбольш важнымі накірункамі дзейнасці Яраслава Мудрага: кіраўніцтвам дзяржавай, асветніцтвам, напісаннем законаў, умацаваннем адзінства дзяржавы;
* садзейнічаць развіццю мыслення, пабуджаць цікавасць да гістарычнага мінулага;
* выхоўваць любоў да Радзімы, павагу да яе мінулага.

**Абсталяванне:** прэзентацыя да ўрока, інтэрнэт рэсурс, тлумачальны слоўнік, карткі з паняццямі “ Закон “, “Руская Праўда”,” Сабор”, “ Дзяржава”, Яраслаў Мудры - партрэт, карткі з біяграфіяй князя, карткі- табліцы “ Дзейнасць Яраслава Мудрага”, плакат -дрэва, малюнкі соў для рэфлексіі.

**Ход урока**

**1. Арганізацыйна-матывацыйны  этап.**

Я вітаю ўсіх, хто сабраўся ў нашым класе. Жадаю ўсім добрага настрою, цікавых адкрыццяў.( Сл.1)

**-** Сення мы працягваем падарожжа ў мінулае нашай Радзімы.( Сл.2) У кожным з нас павінна жыць памяць аб мінулым. Ніколі не павінна забыцца, сцерціся з памяці бацькоўская вера, матчына мова, традыцыі і звычаі беларускага народа. Без ведання гісторыі не можа быць ні сучаснасці, ні будучыні.

**Эпіграфам** нашага ўрока будуць словы:

**Любое пазнанне цікава мудраму чалавеку**.( Сл.3)

* Каго называюць мудрым чалавекам? ( Сл.4)
* Як вы разумееце словы эпіграфа?

(І хай нашы адкрыцці на ўроку зробяць вас крышку мудрэйшымі. )

**2. Этап праверкі раней засвоенага матэрыялу**

З якой тэмай мы пазнаёміліся на папярэднім ўроку? Давайце ўспомнім гэты матэрыял. ( Сл.5) (Прагляд відэафільма)

( Сл.6) А зараз сама князёўна Рагнеда запрашае вас у падарожжа ў гістарычнае мінулае. І мы з вамі пагуляем у інтэлектуальную гульню “ Князёўна з трыма імёнамі”.( Сл.7-19)

У гульні будуць удзельнічаць 2 каманды( крывічы і дрыгавічы)

**Намінацыя: Гарады**

1. У якім горадзе нарадзілася Рагнеда? ( Полацк)
2. У якім горадз першапачаткова княжыў Уладзімір? ( Ноўгарад)
3. Горад, назва якога пайшла ад назвы крэпасці, куды трапіла Рагнеда разам са сваім старэйшым сынам? ( Заслаўе)

**Намінацыя: Імёны жанчын.**

1. Як звалі дачку князя Рагвалода? ( Рагнеда)
2. Якім імем назвалася Рагнеда, пасля таго, як выйшла замуж? (Гарыслава)
3. Імя, якое выбрала для сябе Рагнеда, калі стала манашкай.

 ( Анастасія)

**Намінацыя: Імёны мужчын.**

1. Імя князя, ад якога паходзіць назва горада Заслаўе, што пад Мінскам

 ( Ізяслаў)

1. Як звалі бацьку Рагнеды? ( Рагвалод)
2. Як звалі князя, які прымусіў Рагнеду стаць яго жонкай?

( Уладзімір)

**Намінацыя: Паняцці**

1. Кіраўнік племені, а потым княства гэта …( князь)
2. Уладзімір, Рагнеда і Ізяслаў- гэта … ( сям’я)

Вы паказалі добрыя веды ў гэтай гульні.( Сл.20)

Мінулае –гэта карані нашага тысячагадовага радавога дрэва. Не будзе каранёў- загіне дрэва. Таму трэба ахоўваць, берагчы не толькі дрэва, але і кожную яго галінку, якая тоячы ў сабе памяць далёкай гісторыі, павінна вечна шумець сакавітым лісцем.

Давайце пачнем будаваць радавое дрэва полацкага князя Рагвалода.

( Князь Рагвалод, яго дачка княгіня Рагнеда, яе сыны: Ізяслаў, Яраслаў Мудры, Мсціслаў, Усевалад, 2 дачкі княгіні Прадслава і Праміслава). Кім прыходзяцца Ізяслаў, Яраслаў, Мсціслаў, Усевалад, Прадслава і Праміслава князю Рагвалоду? А Рагнедзе?

**3. Паведамленне тэмы ўрока. Фармуліроўка задач.**

Паглядзеўшы на радаводнае дрэва, можа вы здагадаліся, якая тэма нашага сенняшняга ўрока?( Сл.21)

**Сын Рагнеды – Яраслаў Мудры**.( Сл.22)

Нашымі задачамі на ўроку будуць:

- пазнаёміцца з найбольш важнымі накірункамі дзейнасці Яраслава Мудрага: кіраўніцтвам дзяржавай, асветніцтвам, напісаннем законаў, умацаваннем адзінства дзяржавы;

Якія задачы вы паставіце перад сабой.

1) Пазнаёміцца з гістарычнай асобай – Яраславам Мудрым.

2) Даведацца , чаму Яраслава называюць Мудрым?

**4. Этап засваення новых ведаў і спосабаў дзеянняў.**

Тэма і задачы вызначаны, а вось і новыя паняцці з якімі мы пазнаёмімся на ўроку:

**Дзяржава**

**Закон**

**Сабор** ( Сл. 23)

І пачнём мы нашу працу з работы ў групах. ( Сл.24)

1 група – знайсці тлумачэнне даных паняццяў у розных крыніцах ( інтэрнэт, тлумачальны слоўнік)

2 група – прачытаць біяграфічныя звесткі пра Яраслава Мудрага, адказаць на пытанні.

 Сын полацкай князёўны Рагнеды – Яраслаў Мудры нарадзіўся ў 978 годзе, а памёр у 1054 годзе. Ён стаў адным з самых знакамітых князёў, якія валодалі Кіевам. Княжыў Яраслаў Мудры з 1019 года па 1054 год. Ён быў добрым военачальнікам. У гонар сваёй перамогі над печанегамі ў 1036 годзе – ён пачаў будаўніцтва храма Святой Сафіі ў Кіеве. У гэтым храме знаходзіцца прах князя Яраслава і яго жонкі Ірыны

Пытанні:

1. Назавіце гады жыцця Яраслава Мудрага.
2. Палічыце , колькі гадоў пражыў вялікі кіеўскі князь?
3. Палічыце, колькі гадоў ён кіраваў Кіеўскай дзяржавай.

3 група- па партрэту паспрабаваць апісаць Яраслава Мудрага.

Самастойная праца

Праверка работы груп. ( Сл. 25-27)

Крышку адпачнем.( Сл.28)

**Фізхвілінка**

А зараз папрацуем з падручнікам. Будзем чытаць параграф і адначасова запаўняць табліцу “ Дзейнасць Яраслава Мудрага”.

Абзац 1

Матэрыял чытаецца ўголас.

Як называецца дзяржава, якую больш за 1000 гадоў стварылі князі ўсходніх славян? ( Кіеўская Русь)

 - Успомніце, што такое дзяржава? ( Саюз грамадзян, утвораны з мэтай абароны іх жыцця, свабоды, маёмасці.)

- Любая дзяржава мае межы, сталіцу, кіраўніка. Назавіце сталіцу і кіраўніка Кіеўскай Русі. ( Горад Кіеў, **князь**Яраслаў Мудры)

Давайце ўспомнім, што абазначае слова князь?

(Князь- спачатку кіраўнік племені,а потым княства.)

Які запіс зробім у табліцу? ( Яраслаў Мудры- **князь**.) ( Сл.29)

**Паведамленне падрыхтаванага вучня.**

Князь Яраслаў быў добра адукаваны для свайго часу чалавек, ведаў замежныя мовы, любіў чытаць кнігі, клапаціўся пра адукацыю іншых людзей. Пры Яраславе Мудрым у Кіеве пачалі перапісвацца кнігі. Ён стварыў і першае вучылішча, у якім трыста юнакоў сталі пісьменнымі. Адкрыў першую ў Кіеве бібліятэку, якая месцілася ў царкве. Чытанне кніг стала добрай прывычкай Яраслава Мудрага. Сынам сваім ён гаварыў: “ Кніжныя словы ёсць рэкі, якія напаўняюць свет”. Яраслаў быў скупы, але на кнігі грошай не шкадаваў. У яго вялікай бібліятэцы былі кнігі на славянскай, грэчаскай і іншых мовах. Кожная з іх, упрыгожаная каштоўнымі камянямі, жамчужынамі, золатам і срэбрам, уяўляла сабой цэлы скарб.

- Праслухаўшы гэта паведамленне, мы можам сказаць , што Яраслаў Мудры быў яшчэ і **….( асветнік**). ( Сл.30)

Абзац 2

Дзеці чытаюць другі абзац.

* Як называўся першы вядомы ў гісторыі закон усходніх славян? (Руская Праўда)

 Запіс у табліцу (**Склаў законы)** ( Сл.31)

**Настаўнік знаёміць вучняў з некаторымі артыкуламі “ Рускай Праўды”.**

Пар.55.” Калі селянін уцячэ ад свайго пана, не разлічыўшыся з ім, то становіцца яго рабом…”

Пар.85. “ Калі селянін памрэ. То ўся яго маёмасць пераходзіць да князя…”

Пар.86. 2 Калі памрэ багаты чалавек або дружыннік ( княжацкі воін0, то маёмасць не ідзе князю…”

* Ці можна назваць гэтыя законы справядлівымі і чаму?
* Каму былі выгадныя такія законы?

( Багатым людзям, бо дазвалялі ім станавіцца яшчэ больш багатыміза кошт бедных, якія ў сваю чаргу станавіліся яшчэ больш беднымі.)

 ( Сл.32)

**Настаўнік працягвае знаёмства вучняў з артыкуламі “ Рускай Праўды”.**

Пар.22.За забойства княжацкага аканома ( кіраўніка гаспадаркі) штраф 80 грыўняў.

Пар.24. За забоўства княжацкага старасты штраф 12 грыўняў.

Пар. 26. За забойства княжацкага селяніна штраф 5 грыўняў.

 Гэты закон стаў правілам жыцця для ўсіх жыхароў Кіеўскай Русі.

**Абзац 3**

Чытанне вучнямі.

-Хто запомніў, што такое сабор?

Што мы запішам у табліцу “**пабудаваў сабор**”.( Сл.33)

Падбярыце словы-сінонімы, якімі можна замяніць назву “ сабор”. ,

( Храм, царква)

**Паведамленне падрыхтаванага вучня.** ( Сл.34)

Храм Святой Сафіі ў Кіеве быў самы вялікі і прыгожы ў Кіеўскай Русі ў 11 ст. Такія храмы акрамя Кіева былі пабудаваны ў Канстанцінопалі ( сталіцы Візантыі. Цяпер Стамбул), Полацку і Ноўгарадзе. Слова “Сафія“ значыць “мудрасць”, якая паводле вернікаў, кіруе сусветам.

Гэты храм будаваўся ў гонар перамогі ў 1036 г. войска Яраслава над печанегамі, якія напалі на Кіеў.

**Абзац 4**

Чытанне вучнямі.

* Чаму ворагі баяліся нападаць на Кіеў? ( Таму што Яраслаў Мудры быў ўдалым ваяром)
* Як вы разумееце слова ваяр?

Табліца дапаўняецца словам **“ военачальнік”.** ( Сл.35)

**Абзац 5**

Чытанне вучнямі.

* Які наказ даў Яраслаў сваім сынам?
* Што зрабіў Яраслаў Мудры перад сваёю смерцю з Кіеўскаю Руссю?

Табліца дапаўняецца словамі **“ падзяліў княства”.** ( Сл.36)

* Які запавет пакінуў Яраслаў Мудры сваім сынам? ( Кіраваць разумна і не сварыцца паміж сабой.)
* Ці паслухалі яны бацьку?
* Чаму спрэчкі паміж сынамі Яраслава Мудрага аслаблялі Кіеўскую Русь? ( Дзяржава павінна быць моцнай, асабліва ў барацьбе са знешнімі ворагамі, а спрэчкі сыноў Яраслава Мудрага адмоўна адбіваліся на яе моцы.)
* Ці з’яўляецца актуальным у наш час запавет Яраслава Мудрага?

**Абзац 6**

 Самастойнае чытанне вучнямі.

-Якім быў Яраслаў Мудры?

Табліца дапаўняецца словамі”разумны” і “ разважлівы”. ( Сл.37)

**5. Этап замацавання новых ведаў і спосабаў дзеянняў.**

* Якія справы князя Яраслава вы лічыце найбольш важнымі? Чаму?
* Што князь больш за ўсё любіў? ( Чытаць кнігі)
* У якой справе ён быў першым сярод усходніх славян? ( Склаў законы)
* Чаму Яраслава называлі Мудрым?
* Я лічу, што мудрасць характарызавала князя як чалавека, яна была сэнсам яго жыцця.Два галоўныя храмы, прысвечаны Сафіі Прамудрай, такое не можа быць выпадковым. І гэта зрабіў адзін чалавек за адно жыццё. Але мудрым назвалі яго за тое, што упершыню на Русі напісаў першы агульны для ўсіх закон – “Рускую праўду”, які стаў правілам жыцця для ўсіх жыхароў Кіеўскай Русі.

**А зараз для замацавання і праверкі ведаў вас чакае інтэлектуальна гульня “ Што? Дзе? Калі?”.** ( Сл.38-47)

Я задаволена вашымі адказамі. Вы паказалі добрыя веды.

**6.Этап падвядзення вынікаў.** ( Сл.48)

Нам засталося на ўроку падвесці вынікі і пабудаваць сінквейн.

**1. Скласці сінквейн (калектыўнае складанне сінквейна)**

Яраслаў Мудры

разумны, смелы

ваюе, абараняе, перамагае

Моцна любіць сваю Радзіму

патрыёт

 **–Як вы думаеце, чаму вывучаючы гісторыю нашай краіны мы гаворым пра Яраслава Мудрага, які княжыў у Кіеве?**

**(**Ён быў сынам полацкай Рагнеды, унукам полацкага Рагвалода! І мы павінны ганарыцца, што менавіта сын Рагнеды здолеў умацаваць старажытную Кіеўскую дзяржаву, даць ёй пісаныя законы).

**7. Дамашняе заданне.** ( Сл.49)

**а) С. 40-42 прачытаць, падрыхтаваць паведамленне “Яраслаў Мудры – сын Рагнеды”.**

**б) Вызначыць , што было агульнае ў жыцці і дзейнасці Ізяслава і Яраслава.**

**8. Рэфлексія  “ Дрэва Мудрасці” (** тры ўзроўні галінак-саджаюць саву, у залежнасці, як зразумелі матэрыял). ( Сл.50), ( Сл.51)